open-index/open-wikipedia-markdown huggingface dataset:
נער החורף

**נער החורף** (בצרפתית: **Le Lycéen**; "תלמיד התיכון") הוא סרט דרמה צרפתי משנת 2022 שנכתב ובוים על ידי כריסטוף הונורה , בכיכובם של השחקנים פול קירשר, ז'ולייט בינוש ווינסנט לקוסט.

## עלילה
**לוקה** (פול קירשר) הוא נער הומוסקסואל בן 17 הלומד בפנימייה הרחק מהעיר בה גרים הוריו. לוקה נמצא בזוגיות עם אחד התלמידים בפנימייה, והוא חולם לעבור לפריז ביום מן הימים, שם גר גם אחיו הבכור, **קוונטין** (וינסנט לקוסט).

כשלפתע נודע לו כי אביו מת באופן פתאומי בתאונת דרכים, אולי בהתאבדות מכוונת, עולמו מתהפך. אמו **איזבל** (ז'ולייט בינוש) לא יודעת כיצד לעזור לו, והוא בוחר לעבור לפריז אל אחיו קוונטין, אך גם הוא לא פנוי לסייע לו. כך, לוקה נשאר לבדו להתמודד עם המצב בעיר הגדולה.

## שחקנים ודמויות
* **לוקה רוני** (פול קירשר) – נער הומוסקסואל הלומד בפנימייה
* **איזבל רוני** (ז'ולייט בינוש) – אמו של לוקאס
* **קוונטין רוני** (וינסנט לקוסט) – אחיו הגדול של לוקאס
* **אוסקר** (אדריאן קאסה) – חבר של לוקאס

## יציאה לאור
הסרט הוקרן בבכורה עולמית בפסטיבל הסרטים הבין-לאומי בטורונטו לשנת 2022, במסגרת התוכנית "קולנוע עולמי עכשווי", ובהמשך הוקרן במגוון פסטיבלי קולנוע נוספים ברחבי העולם. הוא התחרה בפסטיבל הסרטים הבין-לאומי סן סבסטיאן ה-70, והוקרן בין היתר גם בפסטיבל הסרטים של לונדון, בפסטיבל פסטיבל הקולנוע העצמאי בבורדו, בפסטיבל הסרטים של שיקגו, ועוד.

בישראל, הסרט הוקרן בפסטיבל הבינלאומי לקולנוע גאה ובסינמטק תל אביב.

## פרסים ומועמדויות

## קישורים חיצוניים

## הערות שוליים

קטגוריה:סרטים צרפתיים משנת 2022
קטגוריה:סרטי דרמה צרפתיים
קטגוריה:סרטי להט"ב צרפתיים
קטגוריה:סרטי נעורים
פופאובר (ממשק משתמש)

[ממוזער|פופאובר זה שייך לשורת המצב של [gedit. הוא מכיל שתי תיבות סימון וכפתור בחירה.]]
**פופאובר** (באנגלית: **popover**) הוא רכיב בקרה גרפי מסוג מכל שמרחף מעל חלון האב שלו וחוסם כל אינטראקציה אחרת עד לבחירה. הוא יכול להכיל בתוכו מגוון רכיבי בקרה גרפיים, כגון תיבות סימון, לחצני בחירה או תיבת רשימה. כמו כל רכיב בקרה גרפי מסוג קונטיינר, הוא נועד לקבץ אלמנטים השייכים יחדיו ואינו אמור להיות נרחב.

רכיב בקרה גרפי מסוג פופאובר נכלל ב- GTK+ החל מגרסה 3.12.

אפל כללה פופאובר בהנחיות הממשק האנושי שלה. פופאוברים נמצאים בשימוש באינטרנט, ל-Bootstrap יש רכיב ליצירת פופאוברים, בדומה לאלה שנמצאים ב-iOS.

## הערות שוליים

קטגוריה:ממשקי משתמש במחשב
הינסון

קטגוריה:שמות משפחה פטרונימיים
קטגוריה:שמות משפחה אנגליים
ערן אליקים

**ערן אליקים** (נולד ב-30 ביוני 1969) הוא איש רדיו, שדרן, מגיש חדשות וקריין בגלי צה"ל ובגלגלצ, ראש מחלקת השידורים וסגן העורך הראשי בגלי צה"ל.

## ביוגרפיה
אליקים נולד בפתח תקווה, בן שלישי מתוך ארבעה ליהודה וסימה, עולים מעיראק. בגיל 17 עבר עם משפחתו למיאמי שבארצות הברית, שם סיים את לימודיו התיכוניים בעיר פורט לודרדייל.

כעבור כשנתיים שב ארצה, והתגייס לצה"ל. הוא שירת בבסיס משמר הנגב בתפקיד מחסנאי תחמושת בחיל החימוש, ובהמשך עבר לבסיס ענתות סמוך לירושלים, הוסב לרס"פ סדנת הרכב, ובשנת 1992 השתחרר בדרגת סמל.

לאחר שחרורו, אליקים חזר לארצות הברית לטובת לימודי תקשורת, במהלכם התנסה בתחום המעשי של שידור הרדיו והטלוויזיה, וזכה בתעודות הצטיינות אקדמיות. בסיום לימודיו שב ארצה, והחל לעבוד בגלגלצ כמפיק.

עד מהרה החל למלא תפקידים נוספים, ביניהם עורך שידור, שדרן דיווחי התנועה של גלגלצ מהמסוק, עורך מוזיקלי ועורך חדשות. כעבור זמן קצר החל לשמש גם כקריין ומגיש, בנוסף לתפקידיו מאחורי הקלעים.

## קריירה מקצועית

בתחילת שנות האלפיים מונה ערן אליקים לתפקידי ניהול בגלי צה"ל, ושימש כראש מחלקת הקדימונים, ראש מחלקת חיילים וצבא וכעורך התנועה הראשי בגלגלצ. לתפקיד זה קיבל בהמשך את בני כבודי, הממלא אותו כיום.

בשנת 2005, עם עזיבתו של אלדד קובלנץ את תפקיד מנהל גלגלצ, התמודד אליקים לתפקיד, בו שימש ממלא מקום בשנה בה למד קובלנץ בארצות הברית. לבסוף מונה לסגנה של דלית עופר, שנבחרה למשרה.

ב-2005–2006 שימש אליקים כקריין הראשי לתשדירי השירות של הרשות הלאומית לבטיחות בדרכים.

בין השנים 2007–2015 הגיש את תוכנית המוזיקה המואזנת בישראל, "מדינה בדרך", ששודרה בגלגלצ מ-6:00 עד 9:00 בבוקר. במקביל סיפק שירותי קריינות לתשדירי שירות, חסויות ופרסומות למגוון גופים.

בשנת 2013 החל למלא את תפקיד הממונה על פניות הציבור של גלי צה"ל וגלגלצ, האחראי לקשר עם הציבור ועל ביקורת פנימית בתחנה הצבאית. אליקים כיהן בתפקיד עד שנת 2020.

בשנת 2015, לאחר 8 שנים בהן הגיש את "מדינה בדרך", ביקש אליקים לסיים את תפקידו כמגיש הרצועה, ונכנס מיד לאחר מכן לשידור תוכנית הדגל "ארבע אחרי הצהריים" בגלי צה"ל. שנתיים אחר כך, הוא חזר לשדר רצועה קבועה בגלגלצ - התכנית "עשורים", ואת שתי התוכניות הוא מגיש בקביעות עד היום. לצידן, אליקים ממלא שורת תפקידים מקצועיים בגלי צה"ל: ראש מחלקת השידורים (החל בשנת 2015), במסגרתה בין היתר הוא מכשיר את הקריינים החיילים בתחנה, וסגן העורך הראשי (החל בשנת 2021) אשר מעורב בענייני תוכן ועיצוב לוח השידורים של גלי צה"ל.

## הכשרות נוספות

אליקים סיים בהצטיינות תואר ראשון במדעי המדינה, יחסים בינלאומיים ותקשורת באוניברסיטה הפתוחה בשנת 2013. בעבר הנחה סדנאות רדיו שונות במכללות ברחבי הארץ. בנוסף, אליקים הוא בוגר קורס מדריכי חדר כושר וספינינג באוניברסיטת תל אביב והדריך סדנאות באופן עצמאי. בהשבעת הכנסת ה-21 וה-22 לקח חלק בטקס והקריא פרקי תהילים.

## חיים אישיים

אליקים מתגורר בתל אביב, חובב ספורט מוטורי, אוהד טניס וסנוקר. חובב גדול של שנות השמונים במוזיקה.

## קישורים חיצוניים

## הערות שוליים

קטגוריה:סגל גלי צה"ל
קטגוריה:שדרני גלגלצ
קטגוריה:פתח תקווה: אישים
קטגוריה:ישראלים שנולדו ב-1969
בוואריה תחתית

**בוואריה תחתית** (בגרמנית: **Niedabayern**) הוא אחד משבעת האזורים המנהליים של בוואריה, גרמניה, הממוקם במזרח המדינה.

## גאוגרפיה
בוואריה תחתית מחולקת לשני אזורים – לנדסהוט ודונאו-ולד. חלק זה של בוואריה כולל את היער הבווארי, יעד תיירותי ידוע בגרמניה, ואת הרמה הבווארית התחתונה. תוצאות הבחירות האחרונות מסמנות אותה כחלק השמרני ביותר בגרמניה, בדרך כלל פערים גדולים לטובת המפלגה הנוצרית-סוציאלית בבוואריה.

### [[מחוזות גרמניה|מחוזות באזור]]
# דגנדורף
# דינגולף-לנדאו
# פריונג-גרפנאו
# קלכהיים
# לנדסהוט
# פסאו
# רגן
# רוטל-אין
# שטראובינג-בוגן

### ערי מחוז חופשיות
# לנדסהוט
# פסאו
# שטראובינג

## אוכלוסייה

## כלכלה
התוצר המקומי הגולמי (תמ"ג) של האזור עמד על 48.5 מיליארד אירו בשנת 2018, ומהווה 1.4% מהתפוקה הכלכלית הגרמנית. התמ"ג לנפש המותאם לכוח הקנייה היה 36,100 אירו, שהוא 120% מהממוצע של EU27 באותה שנה. התמ"ג לעובד היה 100% מהממוצע באיחוד האירופי.

## אתרים מרכזיים
באזור בתי המגורים הדוכסיים לשעבר בלנדסהוט ושטראובינג והעיר האפיסקופלית הבארוקית פסאו, כמו כן העיר קלהיים עם הבפרייונגשלה ומנזר ולטנבורג המהווים אטרקציות תיירותיות מרכזיות. לאטרקציות הציוריות שייכים נהר הדנובה כולל דונאודרשברוך בוולטנבורג והיער הבווארי עם הר גרוסר ארבר.

## היסטוריה
דוכסות בוואריה תחתית נוצרה לראשונה עם החלוקה הבווארית הראשונה בשנת 1255 תחת הדוכס הנרי (אך לא הייתה זהות מדויקת עם הטריטוריה הנוכחית). לאחר האיחוד ב-1340 בוואריה חולקה שוב ב-1349, ולאחר מכן ב-1353 נוצרו הדוכסיות בוואריה-שטראובינג ובוואריה-לנדסהוט בבוואריה התחתונה. בשנת 1505 התאחדה בוואריה לצמיתות.

השליטה בבוואריה התחתונה הייתה אחת הסוגיות המעורבות במלחמת הירושה הבווארית בשנים 1778–1779.

לאחר ייסוד ממלכת בוואריה בעקבות פירוק האימפריה הרומית הקדושה ב-1805, המדינה אורגנה מחדש לחלוטין, וב-1808 חולקה ל-15 מחוזות מנהליים (בגרמנית: Regierungsbezirke). הם נוצרו בצורת החלוקות הצרפתיות, די אחידות בגודל ובאוכלוסייה, ונקראו על שם הנהרות העיקריים שלהם. בשנים הבאות, עקב שינויים טריטוריאליים צומצם מספר המחוזות ל-8. אחד מהם היה אונטרדונאוקרייס (מחוז הדנובה התחתון). בשנת 1837, המלך לודוויג הראשון מבוואריה שינה את שמות למחוזות לכאלה המבוססים על שמות טריטוריאליים ושבטים היסטוריים. זה היה כרוך גם בשינויי גבולות או החלפות טריטוריאליות, כך עבר האונטרדונאוקרייס לבוואריה התחתונה. בירת המחוז הועברה מפסאו ללנדסהוט.

בשנת 1972 עוצבה מחדש בוואריה תחתית כך שהמחוזות הכפריים באזור עוצבו מחדש.

## קישורים חיצוניים

* 

קטגוריה:בוואריה: גאוגרפיה
היכל התהילה של הפדרציה הבין-לאומית לרכב

**היכל התהילה של הפדרציה הבין-לאומית לרכב** הוקם על ידי הפדרציה בשנת 2017. ראשונים נכנסו להיכל התהילה 33 הנהגים שזכו באליפות הפורמולה 1, אחריהם נכנסו 17 הזוכים באליפות העולם בראלי ו-28 הזוכים באליפות העולם במרוצי סיבולת

## חברי היכל התהילה
### מחזור 2017
[ממוזער|שמאל|[חואן מנואל פנג'יו נוהג במזארטי 250F.]]
[ממוזער|שמאל|[פיל היל מתחרה במרוץ 12 השעות של סברינג (1958).]]
[ממוזער|שמאל|[מיכאל שומאכר נוהג בפרארי F2004 בגרנד פרי ארצות הברית (2004)]]
[ממוזער|[אלברטו אסקרי נוהג בלנצ'יה D50 בעונת 1954]]

### מחזור 2018

### מחזור 2019

## קישורים חיצוניים
* 

## הערות שוליים

קטגוריה:הפדרציה הבין-לאומית לרכב
מסיבת קורונה

**מסיבת קורונה** היא התכנסות שמטרתה להידבק בקורונה במכוון, בעיקר בתקופת גל האומיקרון, מתוך מחשבה שהמחלה קלה ושהדבקה תעניק חסינות טבעית. מהימנות הדיווחים הללו מוטלת בספק.

בהולנד השימוש במונח עשוי להתייחס לכל מסיבה שנערכה בניגוד למגבלות התקהלות, בלי כוונה להפוך למסיבת הדבקה לצורך הפצת המחלה. בישראל, השיח התקשורתי גינה בעיקר מסיבות שהפרו את ההנחיות, ולא הוצגו עדויות ממשיות למסיבות הדבקה יזומות.

## בארצות הברית
[ממוזער| מסיבת-רחוב ב[קופנהגן, דנמרק, כשהמשטרה הדנית (במרכז התמונה) מבקשת לשמור על ההגבלות, באוגוסט 2020]]הדיווחים על מסיבות קורונה החלו במרץ 2020, והתבססו על הצהרת מושל קנטקי, אנדי בישיר, שלפיה צעירים שנכחו במסיבה אובחנו כחיוביים לנגיף. אף שבישיר לא טען שהתקיימה הדבקה מכוונת, גופי תקשורת ארצות־אמריקאיים פרסמו כותרות שהציגו את האירוע כמחאה מכוונת נגד הנחיות הריחוק החברתי. הפרסומים תרמו לרושם כי התנהלו מסיבות דומות נוספות שנועדו להפיץ את הווירוס, אך חלק מסוכנויות החדשות העריכו כי מדובר במיתוסים שנולדו מהרחבת יתר של דיווחים ומהתבססות על שמועות. 

החוקר בנג'מין ראדפורד  בחן את התופעה וקבע כי הסיפורים שנפוצו בתקופה זו משקפים דפוסים מוכרים של פולקלור מודרני, המתאפיינים בהפצת שמועות המעוררות חרדה. הוא השווה את התופעה למקרים נוספים שבהם שמועות דומות נפוצו בציבור, וציין כי לפני עידן החיסונים התקיימו הדבקות מכוונות של מחלות ילדים, תופעה שעדיין נפוצה בקרב הורים המתנגדים לחיסונים. לדבריו, אף שיש קושי לשלול לחלוטין אפשרות של מקרים בודדים של הדבקה מכוונת, לא נמצאו ראיות מהימנות לקיומן של מסיבות מאורגנות לשם כך, והדיווחים בתקשורת נשענו בעיקר על לעורר בהלה בציבור, בכדי לייצר עניין תקשורתי או להתריע מפני סכנות המגפה.  

## בישראל
משטרת ישראל פעלה לסכל עריכת מסיבות מחתרתיות האסורות והמסוכנות. אירועים חריגים שנערכו בבתים פרטיים, באולמות שמחה ובאוויר הפתוח ספגו ביקורת בכלי התקשורת ובמדיה החברתית.

## קישורים חיצוניים

## הערות שוליים

קטגוריה:מגפת הקורונה
קטגוריה:בריאות הציבור
קורונה
טלי גבע

**טלי גבע** (נולדה ב-1950) היא סופרת, מרצה לספרות, מורה ומחנכת ישראלית.

## ביוגרפיה
גבע נולדה וגדלה בקריית טבעון. למדה בבית הספר התיכון ע"ש חיים גרינברג. לאחר סיום שירותה בצה"ל החלה ללמוד באקדמיה:

היא למדה ספרות ומקרא לתואר ראשון במכללת אורנים ולאחר מכן למדה תואר שני בספרות השוואתית באוניברסיטת חיפה. לאחר סיום לימודיה באוניברסיטה חזרה לבית הספר התיכון בו היא עצמו למדה, והייתה מחנכת ומורה לספרות במשך למעלה משלושים שנה.

## קריירה בכתיבה
בשנת 1987, עוד בהיותה מורה, יצא לאור ספרה הראשון. בשנת 2002 עברה להתגורר עם משפחתה בוונקובר, בדרום מערב קנדה. בוונקובר עסקה גבע בהוראה למבוגרים בתחומים שונים, בין היתר ספרות עברית, לסטודנטים מבוגרים דוברי עברית ואנגלית. בתקופת מגוריה בוונקובר היא כתבה רומן נוסף שפורסם בישראל, "אהבת פתאום". בשנת 2010 חזרה מקנדה ולאחר מספר שנים ראה אור "שמור בתמונה", ספר שבמרכזו סופרת שחוזרת להתגורר בישראל אחרי שנים של מגורים בארצות הברית.

ספריה מושפעים מז'אנר הריאליזם הקסום. הציר המעגן את עלילת הרומנים שכתבה הוא המטא-נרטיב הציוני אך כתיבתה עדיין חותרת לעיצוב משמעויות אוניברסליות.

מתגוררת בתל אביב.

## ספריה
* **שממית בהיכלי מלך**, הוצאת ספרית פועלים, 1987
* **דרך האלה**, הוצאת ירון גולן, 1994
* **אהבת פתאום**, אריה ניר הוצאה לאור, 2008
* **שמוּר בתמונה**, הוצאת עולם חדש, 2016

## קישורים חיצוניים
* 
* רשימת הפרסומים של טלי גבע, בקטלוג הספרייה הלאומית
* הספרים של טלי גבע, באתר "סימניה"

## הערות שוליים

קטגוריה:סופרות ישראליות
קטגוריה:סופרות כותבות עברית
קטגוריה:קריית טבעון: אישים
קטגוריה:קריית טבעון: חינוך
קטגוריה:ישראליות שנולדו ב-1950
דניאל וארנאי

**דניאל וארנאי** (במקור **דז'ה וייס - Dezső Weisz**, בהונגרית: **Várnai Dániel**; מישקולץ, 7 בנובמבר 1881 – בודפשט, 1 באפריל 1962) היה פוליטיקאי, סופר, עיתונאי, מתרגם ספרותי יהודי-הונגרי. חבר האספה הלאומית ההונגרית (חבר פרלמנט) במשך שתי קדנציות (1922-1930). הוא אביו של היסטוריון המוזיקה והמנצח פטר וארנאי.

## קורות חיים
דז'ה וייס נולד במשפחה יהודית כבנם של מור וייס ושל תרז קצנדר. הוא החל את דרכו כעובד דפוס ובשנת 1907 הפך לחבר מערכת של היומון נפסבה, יומון המפלגה הסוציאל-דמוקרטית ההונגרית ונשאר חבר מערכת העיתון עד 1948. הוא בילה ארבע שנים כשבוי מלחמה בשבי הרוסי במהלך מלחמת העולם הראשונה. בין השנים 1922 לבין 1924 ערך את כתב העת "סוציאליסמוס" (Szocializmus). מ-1922 עד 1930 היה חבר בפרלמנט מטעם המפלגה הסוציאל-דמוקרטית. בתקופת מלחמת העולם השנייה, לאחר כניסת הוורמכט לממלכת הונגריה ב-19 במרץ 1944 (מבצע מרגרטה) הוא גורש למחנה הריכוז מאוטהאוזן והצליח לשרוד את שואת יהודי הונגריה. משם חזר הביתה ב-1945. כתביו התפרסמו בעיקר בנפסבה, והוא גם פרסם אותם בכרכים אחדים. וארנאי תרגם את יצירותיהם של כמה סופרים רוסים להונגרית, כולל יצירותיהם של טולסטוי, טורגנייב, גוגול ואנדריייב.

רעייתו הייתה ארז'בט ואש, בתם של שומה וייס ושל קטלין וייסקופף, לה נישא ב-7 בנובמבר 1909 בבודפשט.

וארנאי הובא למנוחות בבית הקברות היהודי ברחוב קוזמה בבודפשט.

## עבודותיו העיקריות
* שירי בוקר (סיפורים, בודפשט, 1902)
* גורלנו, חיינו (סיפורים, בודפשט, 1919)
* מלחמה (סיפורים, בודפשט, 1922)
* אתמול ושלשום (הערות, בודפשט, 1948)

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
* Magyar politikai lexikon. Szerk. T. Boros László. Budapest, Európa Irodalmi és Nyomdai Rt., 1929. (לקסיקון פוליטי הונגרי)
* Révai új lexikona XVIII. (Tob–Z). Főszerk. Kollega Tarsoly István. Szekszárd: Babits. 2006. ISBN 963-955-641-6, ISBN 978-963-955-641-6 (הלקסיקון החדש של רוואי)

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:פוליטיקאים יהודים הונגרים
קטגוריה:מישקולץ: אישים
קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:אסירים במחנה הריכוז מאוטהאוזן
קטגוריה:ניצולי השואה: הונגריה
קטגוריה:סופרים אסורים (הונגריה, 1944)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1881
קטגוריה:הונגרים שנפטרו ב-1962
מחנה גור

ממוזער|לוחמי חטיבת הצנחנים בטקס סוף מסלול במפח"ט חטיבת עוז, יוני 2019 (בעבר רחבת המסדרים של בה"ד 13)
**מחנה גור**, הידוע גם כ**מחנה בית לִיד** הוא בסיס צבאי של צה"ל, השוכן בסמוך לכפר יונה. המחנה נקרא על שמו של הרמטכ"ל מרדכי (מוטה) גור.

בבסיס שוכנים בסיסים של חיל המשטרה הצבאית ומפקדת קצין משטרה צבאית ראשי, כלא 10, בתי הדין הצבאיים, התביעה הצבאית והסנגוריה הצבאית (במקום בתי הדין בעבר ששכנו בחיפה, יפו וקסטינה) מפקדות חטיבות הצנחנים, עוז וחטיבת הנח"ל ויחידת בינוי 562.

לעיתים גדודי חי"ר, לרוב אך לא תמיד מחטיבת הצנחנים, יורדים לתקופת אימון במחנה בעורפיות גדודי החטיבה.

## היסטוריה
המחנה הוקם על ידי הבריטים ב־1941. לאחר הקמת מדינת ישראל הוקם על חלק מהמחנה מעברת שבות עם, שהתקיימה עד 1967.

במחנה שכן גש"פ 182 של פיקוד מרכז.

ב־1986 התמקמה בבסיס מפקדת חטיבת הנח"ל.

באפריל 1992 הועבר בא"פ גדנ"ע ששכן במחנה לידי פיקוד הנח"ל.

ב־2015 עבר בה"ד 13 מהבסיס לעיר הבה"דים. ביוני 2015 הונחה אבן הפינה לנווה צדק, מתחם הכולל כלא צבאי, בתי הדין הצבאיים ואת התביעה והסנגוריה הצבאית. הכלא נפתח ב-18 באפריל 2021. המתחם נחנך במרץ 2022.

בבסיס שכנו בסיס שיטור השרון ופלוגת המפקדה של גדוד תעוז של המשטרה הצבאית, שנסגרו.

### פריצה למחנה במחאה על מעצר חיילי מילואים

ב-29 ביולי 2024 הגיעה המשטרה הצבאית למחנה שדה תימן, אשר שימש במהלך מלחמת חרבות ברזל כמקום כליאה להחזקת מחבלים, ועיכבה תשעה חיילי מילואים לחקירה בחשד להתעללות מינית במחבל נוח'בה שהיה עצור בבסיס. בעקבות עיכוב החיילים הגיעו מפגינים רבים למחות בשערי הבסיס בשדה תימן, ועשרות מהם אף פרצו את שעריו. מאוחר יותר, כאשר החיילים שעוכבו לחקירה הובאו למחנה בית ליד, החלו הפרות סדר חמורות גם בבסיס זה, ועשרות מפגינים פרצו לבסיס, כולל חברי כנסת, ובתוכו למבנה בית הדין הצבאי, והתעמתו באלימות עם חיילים ועם כוחות האבטחה במקום.

## קישורים חיצוניים

## הערות שוליים

גור
קטגוריה:מרדכי גור
קטגוריה:חטיבת הצנחנים
קטגוריה:חטיבת הנח"ל
קטגוריה:חטיבת עוז
קטגוריה:חיל המשטרה הצבאית
קטגוריה:גדנ"ע
קטגוריה:בתי הדין הצבאיים
GeoQuest Systems

**מערכות GeoQuest** (באנגלית: **GeoQuest Systems**) הייתה חברה המציעה תוכנות גאולוגיה, אינטגרציה של מערכות ושירותי ניהול מידע ותוכנה לתעשיית הנפט והגז שפעלה משנת 1984 ועד 2001.

## היסטוריה
החברה נוסדה בשנת 1984. באמצעות חברת הבת Seismograph Service Corporation, חברת ריית'יאון השקיעה ובעקבות זאת רכשה את GeoQuest Systems בערך ב-1989. בשנת 1992 רכשה שלומברגר את החברה.

בשנת 1993, שלומברגר מיזגה את קבוצת שירותי הנתונים שלה, Finder Graphics, עם GeoQuest Systems כדי להקים את קו המוצרים GeoQuest, שבסיסו ביוסטון, טקסס. בנובמבר 1995 רכשה GeoQuest את קו המוצרים של תוכנת הדמיית מאגרי ECLIPSE מחברת אינטרה. ביולי 1999 רכשה GeoQuest את Merak Projects, חברת תוכנות עתודות, כלכלה ואופטימיזציה בשטח. בשנת 2001 שולבה החברה ב-Schlumberger Information Solutions (SIS).

## הערות שוליים

קטגוריה:חברות אמריקאיות
אלכס מורנו

**אלכסנדרֶה "אלכס" מורנו לופרה** (בספרדית: **Alexandre "Álex" Moreno Lopera**; נולד ב־8 ביוני 1993) הוא כדורגלן ספרדי המשחק בעמדות המגן השמאלי והקיצוני השמאלי בז'ירונה מהלה ליגה.

## קריירת מועדונים
### שנים מוקדמות ומיורקה
מורנו, שנולד בעיירה במחוז ברצלונה, קטלוניה, סיים את לימודיו בקבוצת הנוער של המועדון המקומי וילפרנקה , וערך במדי הקבוצה הבוגרת הופעה בודדת בליגה הרביעית. הוא חתם במועדון ברצלונה באפריל 2011, והוא שויך לקבוצת הנוער. הוא שוחרר מהמועדון בסוף העונה.

ביולי 2012, מורנו הצטרף למועדון בדאלונה פוטור . הוא סיים את העונה עם 1,333 דקות משחק, בהן כבש פעמיים.

ב־4 ביולי 2013, מורנו עבר למועדון מיורקה, לאחר שירדה לליגה השנייה בעונת 2012/2013. הוא שיחק את המשחק הראשון במדי הקבוצה ב־18 באוגוסט, בהפסד חוץ 0–4 לסבאדל.

מורנו כבש את שערו הראשון בליגה השנייה ב־4 בינואר 2014 בשוויון 2–2 נגד לאס פאלמאס. הוא הופיע בקביעות במהלך העונה, מכיוון שקבוצתו נמנעה בקושי מירידת ליגה נוספת.

### ראיו ואיקאנו ואלצ'ה
ב־15 ביולי 2014, מורנו חתם על חוזה לארבע שנים עם ראיו ואיקאנו. הוא ערך את הופעת הבכורה שלו בלה ליגה ב־14 בספטמבר, כשעלה כמחליף בתבוסה הביתית 2–3 לאלצ'ה.

### אלצ'ה
מורנו הושאל לאלצ'ה מהדרג השני לשנה אחת ב־13 באוגוסט 2015, אך הוחזר לראיו ואיקאנו. הוא כבש 3 פעמים ב־40 הופעות, ובאותה עונה חזרה הקבוצה לליגה הבכירה כשסיימה ראשונה את עונת 2017/2018.

### ריאל בטיס
ב־21 באוגוסט 2019, לאחר שראיו ואיקאנו ירדה ליגה מהמקום האחרון בתום עונת 2018/2019, מורנו הצטרף לריאל בטיס בחוזה לחמש שנים. הוא הבקיע את שערו הראשון עבור הקבוצה ב־11 בינואר 2020, בניצחון 0–3 על פורטוגלטה בסיבוב השני של גביע המלך הספרדי. הוא הבקיע את השער הראשון שלו בליגה ב־24 באוקטובר 2021, בניצחון 3–2 על ראיו ואיקאנו. הוא הבקיע צמד ב־12 בדצמבר, בניצחון הביתי 4–0 על ריאל סוסיאדד.

### אסטון וילה
ב-11 בינואר 2023, הצטרף מורנו לאסטון וילה מהפרמיירליג תמורת תשלום לא ידוע, וחתם על חוזה לשלוש שנים וחצי. ערך את הופעתו הבכורה יומיים לאחר מכן בניצחון 1–2 על לידס יונייטד.

ב-21 באוגוסט 2024 הושאל לנוטינגהאם פורסט לעונה אחת.

ב-22 באוגוסט 2025 חתם בז'ירונה.

## תארים
;ראיו ואיקאנו
* אליפות הליגה הספרדית השנייה (1): 2017/2018
;ריאל בטיס
* גביע המלך הספרדי (1): 2021/2022

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:מגני כדורגל קטלאנים
קטגוריה:כדורגלני מיורקה
קטגוריה:כדורגלני ראיו ואייקאנו
קטגוריה:כדורגלני אלצ'ה
קטגוריה:כדורגלני ריאל בטיס
קטגוריה:כדורגלני אסטון וילה
קטגוריה:כדורגלני נוטינגהאם פורסט
קטגוריה:כדורגלני ז'ירונה
קטגוריה:ספרדים שנולדו ב-1993
בולו דה ארוז

**בולו דה ארוז** (בפורטוגזית: **Bolo de Arroz**) הוא מאפה העשוי מאורז ונפוץ בפורטוגל בקרב מדינות הדוברות פורטוגזית.

המאפה מורכב מקמח אורז, חיטה, סוכר, חלב, ביצים, חמאה ותמצית וניל.

פירוש המילה בולו דה ארוז הוא עוגת אורז.

## קישורים חיצוניים

* מתכון להכנת בולו דה ארוז, באתר Vaqueiro

## הערות שוליים

קטגוריה:המטבח הפורטוגזי: קינוחים
קטגוריה:מאפים
קטגוריה:מאכלי אורז
לימנונקטיס מקרודון

**לימנונקטיס מקרודון** (שם מדעי: *Limnonectes macrodon*) היא מין של צפרדע ממשפחת הדיקרוגלוסיים החיה בטבע רק באינדונזיה באיים ג'אווה וסומטרה. הצפרדע מצויה סביב לנחלים וגדות נהרות ביערות גשם ובהם היא מתרבה. הצפרדע תוארה ב-1841 בידי החוקרים אנדרה מרי קונסטון דומריל וגבריאל ביברון ומשמעות שם המין הוא: "macro odon" - (מילולית: "גדול ניבים"), עקב השיניים הגדולות דמויות הניבים לאורך אחורי הלסת התחתונה. 

צפרדע גדולה יחסית, חסונה ובעלת רגליים חזקות וירכיים שריריות. אורכה הוא כ-70 מ"מ אך פרטים גדולים נצפו גם בגודל 150 מ"מ. הצפרדע בעלת גוף לח בצבע חום בהיר עד אדמדם עם כתמים כהים לאורכה והיא בעלת ראש גדול וחוטם מעט מוארך. לעיתים מבלבלים בינה לבין המין *Limnonectes blythii*, המצוי גם במזרח אינדונזיה.

הצפרדעים פעילים ביערות הגשם בקרבת מקווי מים ולעיתים נעים אחרי פילים ומטילים ביצים בגומות שיצרו רגליהם, בהם מים עומדים רדודים המהווים הגנה לראשנים והם חסרי דגים טורפים.

הצפרדע מצויה כיום בסכנת הכחדה עקב בירוא יערות ועקב פגיעה במקום חיותה המיימי.

## ראו גם
*צפרדע הסרטנים - צפרדע קרובת משפחה.

## קישורים חיצוניים

## הערות שוליים

קטגוריה:טקסונים שתוארו בידי גבריאל ביברון
קטגוריה:בעלי חיים שתוארו ב-1841
קטגוריה:דיקרוגלוסיים
קטגוריה:אינדונזיה: דו-חיים
לנגור תומאס

**לנגור תומאס** (שם מדעי: *Presbytis thomasi*) הוא מין של פרימט מהסוג לנגור שבקבוצת הקולובים, האנדמי לצפון סומטרה שבאינדונזיה (לרוב סביב מחוז אצ'ה) בהם הוא חי ביערות.

## מאפיינים
הלנגור מגיע לאורך 420 עד 620 מ"מ, עם זנב באורך 500 עד 850 מ"מ ומשקל של 6.7 ק"ג בממוצע, ללא הבדלים גדולים בין הזכרים לנקבות. הלנגור בעל פרווה אפורה-כסופה והחזה והבטן לבנים. הראש בעל מספר ציצות כהות ולבנות הזקורות קדימה והפנים כחולות. הלנגור בעל זנב ארוך העוזר לו להתאזן על העצים והוא מקפץ הייטב באמצעות רגליו.

הלנגורים חיים ביער בחבורות קטנות של 3 עד 21 פרטים הנשלטים בידי זכר אלפא חזק ונעים יחד בין צמרות העצים. הלנגורים הם אוכלי עלים ופירות בעיקרם כשהם מגוונים גם בדבש, פרחים, חרקים, ביצים וחיות קטנות. הם עצמם עלולים להיטרף בידי טיגריס סומטרה, כשהם יורדים לקרקע ובידי נחשים או עופות דורסים בין העצים.

הלנגור מצוי בסכנת הכחדה עקב כריתת יערות הגשם בהם חי.

## קישורים חיצוניים

## הערות שוליים

קטגוריה:קולובים
קטגוריה:סומטרה: יונקים
ויליאם דייטון

**ויליאם לואיס דייטון** (באנגלית: **William Lewis Dayton**; 17 בפברואר 1807 – 1 בדצמבר 1864) היה פוליטיקאי אמריקאי, פעיל תחילה במפלגה הוויגית ואחר כך במפלגה הרפובליקנית. בבחירות לנשיאות ב-1856, הוא הפך למועמד הרפובליקני הראשון לסגן הנשיא לצד ג'ון פרימונט, אולם המפלגה הרפובליקנית הפסידה בבחירות האלו. במהלך מלחמת האזרחים האמריקנית כיהן דייטון כשגריר ארצות הברית בצרפת, תפקיד בו פעל למניעת הכרה צרפתית בקונפדרציית המדינות של אמריקה.

## ביוגרפיה
### ראשית חייו
דייטון נולד בבאסקינג רידג' שבניו ג'רזי, לאיכר ג'ואל דייטון (1776–1833) ולננסי (לואיס) דייטון (1787–1866). אביו עבד כחקלאי ומכונאי, ולא התבלט כל כך, אבל משפחת דייטון המורחבת התבלטה זמן רב בניו ג'רזי. דייטון היה אחיינו של אליאס דייטון ובן דודו השני של ג'ונתן דייטון. ב-1825 השלים את לימודיו בקולג' של ניו ג'רזי (כיום אוניברסיטת פרינסטון). לאחר מכן למד משפטים אצל פיטר דומונט ורום, התקבל ללשכת עורכי הדין ב-1830, והפך לעורך דין בפריהולד.

### קריירה פוליטית
בשנת 1837 נבחר דייטון למועצה המחוקקת של ניו ג'רזי, ובשנת 1838 מונה לשופט בבית המשפט העליון של ניו ג'רזי. לאחר מותו של הסנאטור סמואל סאות'רד, מונה כחבר הסנאט של ארצות הברית החל מה-2 ביולי 1842, והשלים את כהונתו ב-1845. הוא נבחר מחדש על ידי בית המחוקקים של ניו ג'רזי כחבר המפלגה הוויגית ב-1845 אך הפסיד בבחירות ב-1851, וסיים את תפקידו ב-3 במרץ 1851.

במהלך הבחירות לנשיאות ארצות הברית 1856, נבחר דייטון על ידי המפלגה הרפובליקנית החדשה כמועמד הראשון שלה לתפקיד סגן נשיא ארצות הברית והועדף על פני אברהם לינקולן בוועידת פילדלפיה. הוא וחברו, ג'ון פרימונט, הפסידו למועמדים הדמוקרטים, ג'יימס ביוקנן וג'ון ברקינרידג'. לאחר מכן, כיהן כתובע הכללי של ניו ג'רזי עד 1861, כאשר הנשיא לינקולן מינה אותו לשגריר בצרפת. הוא כיהן ממאי 1861 עד מותו ב-1 בדצמבר 1864. כהונתו השתרעה על פני רוב תקופת מלחמת האזרחים האמריקנית.

### שגריר
בצרפת, היה דייטון חלק ממסע לובינג מוצלח כדי למנוע מממשלתו של נפוליאון השלישי להכיר בעצמאות הקונפדרציה או לאפשר שימוש של הקונפדרציה בנמלי צרפת.

דייטון מת בפריז ונקבר בבית הקברות ריברוויו, טרנטון, ניו ג'רזי.

### מורשת
בנו, ויליאם לואיס דייטון הבן (1839–1897), השלים את לימודיו בפרינסטון בשנת 1858 וכיהן כשגריר הנשיא צ'סטר ארתור בהולנד בין השנים 1882–1885.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הוויגית
קטגוריה:עורכי דין אמריקאים במאה ה-19
קטגוריה:בוגרי אוניברסיטת פרינסטון
קטגוריה:שגרירי ארצות הברית בצרפת
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:אמריקאים ממוצא אנגלי
קטגוריה:אמריקאים שנולדו ב-1807
קטגוריה:אמריקאים שנפטרו ב-1864
פיראס ח'טיב

**פיראס ח'טיב** (בערבית: **فراس خطيب**; נולד ב-6 בפברואר 1980) הוא עיתונאי ואיש תקשורת ערבי ישראלי. משמש כמנכ"ל ועורכה הראשי של תחנת הרדיו א-נאס המשדר מנצרת.

## ביוגרפיה
ח'טיב נולד בכפר עראבה ואת דרכו בעולם התקשורת החל בגיל 22 כאשר ייסד את מגזין "SHABAB".

בשנת 2004, ייסד וערך את המקומון AL-MADINA אשר מסקר את אזור חיפה וסביבתה.

בין השנים 2005–2011 שימש ח'טיב ככתב בעיתון AL_BAYAN היוצא באמירויות ובמגזין האקדמי QUADAYA ISRAELIYA.

ב-2011 התמנה ח'טיב כפרשן לענייני ישראל ופלסטינים בערוץ הטלוויזיה BBC.
ב-2012 הצטרף ח'טיב לחדשות ערוץ SKY NEWS ARABIA.

ב-2014 חזר ל-BBC והפעם על תקן כתב בכיר לענייני המזרח התיכון, במהלך עבודתו רשם ח'טיב שורה של הישגים עיתונאיים ובהם ראיונות עם ראשי ממשלת ישראל בנימין נתניהו ואהוד אולמרט, סיקור את מלחמת האזרחים בסוריה ותיעוד מן השטח את מבצעי ישראל בעזה.

ב-2016 שימש ח'טיב כאנליסט פוליטי ב-BBC ולצורך כך העתיק את מקום מגוריו ללונדון. במסגרת תפקידו סיקר את פרישתה של בריטניה מהאיחוד האירופאי ואת בחירתה של תרזה מיי לראשות הממשלה.

ב-2018, עם החלטת הרשות השנייה לטלוויזיה ולרדיו לפרסם מכרז לשידורי רדיו בשפה הערבית איגד ח'טיב קבוצת אנשי עסקים בכירים מן החברה הערבית אשר התמודדה במכרז. ב-2019 הודיעה הרשות השנייה כי קבוצתו של ח'טיב זכתה במכרז וב-2020 החלה התחנה החדשה בשמה רדיו א-נאס כיום ח'טיב משמש כמנכ"ל וכעורכה הראשי בתחנה משדרים בין היתר העיתונאים מוחמד מג'אדלה, פוראת נסאר ושירין יונס.

### השכלה
את תואר הדוקטורט שלו רכש ח'טיב בלימודי מדיה באוניברסיטת לונדון. כמו כן הוא בעל תואר שני ללימודי המזרח ומזרח אפריקה באוניברסיטת לונדון ואף שימש כעמית מחקר במכללת אוקספורד לעיתונות ויחסים בינלאומיים.

### חיים אישיים
ח'טיב נשוי לאשת העסקים רנד עומרי. לזוג שני ילדים והם המתגוררים בנצרת.

## קישורים חיצוניים
* 
* 

קטגוריה:עיתונאים ערבים ישראלים
קטגוריה:שדרני רדיו ישראלים
קטגוריה:בוגרי אוניברסיטת לונדון
קטגוריה:פרשנים פוליטיים ישראלים
קטגוריה:נצרת: אישים
קטגוריה:עראבה: אישים
קטגוריה:ישראלים שנולדו ב-1980
פרופסור פליטיק

**פרופסור פיליוס פליטיק** (באנגלית: **Filius Flitwick**) הוא דמות בדיונית בספרי הארי פוטר שנכתבו על ידי ג'יי קיי רולינג.

## דמותו

פיליוס פליטיק הוא המורה ללחשים בהוגוורטס וראש בית רייבנקלו.

מבנה גופו נמוך מאוד, דמוי גמד. יש המייחסים את גובה קומתו לדם גובליני שזורם במשפחתו אך אין הוכחה לכך.

בסדרת הסרטים גילם את דמותו השחקן ווריק דייוויס. בסרטים הארי פוטר ואבן החכמים והארי פוטר וחדר הסודות דמותו הייתה מקריחה ועטתה זקן לבן, אך ביתר הסרטים שבסדרה שונה מראהו לדמות משופמת בעלת בלורית שחורה.

## בספרים

**במהלך השנה הראשונה של הארי בספר [[הארי פוטר ואבן החכמים]]** הוא משתמש בכישורי הלחשים שלו כדי לעזור לקשט את האולם הגדול לחג המולד. הוא גם אחד המורים שמטילים לחשים כדי לשמור על אבן החכמים על ידי הטלת לחשים על מאה מפתחות כדי שיוכלו לעוף, מה שמקשה למצוא את המפתח לדלת המובילה לחדר הבא.

**במהלך השנה השנייה של הארי**, **בספר [[הארי פוטר וחדר הסודות]]** פליטיק עוזר לפרופסור סינסטרה לשאת את ג'סטין פינץ'-פלצ'לי המאובן לאגף בית החולים.

**במהלך השנה השלישית של הארי בספר [[הארי פוטר והאסיר מאזקבאן]]** הוא מלמד את הדלתות הקדמיות לזהות תמונה של סיריוס לאחר הפריצה השנייה של סיריוס, ולהינעל מיידית אם הוא מנסה לפרוץ פנימה.

**במהלך השנה הרביעית של הארי בספר [[הארי פוטר וגביע האש]]** הוא עוזר לפטרל בהיקף המבוך למשימה השלישית של טורניר הקוסמים המשולש.

**במהלך השנה החמישית של הארי בספר [[הארי פוטר ומסדר עוף החול]]** בסופו של דבר הוא מסיר את רוב הביצה שנוצרה בבית הספר על ידי פרד וג'ורג' אף על פי שהוא בתחילה השאיר את הביצה על כנה כדי לעצבן את אמברידג'. עם זאת, הוא בוחר להשאיר חלק קטן ממנה, כי הוא חושב כמו שאמרו ג'יני ורון "אה, הוא אמר פשוט שזה היה קסם מוצלח במיוחד," אמרה ג'יני ומשכה בכתפיה. "אני חושב שהוא השאיר את זה בתור אנדרטה לפרד וג'ורג'" אמר רון תוך לעיסת שוקולד.

**במהלך השנה השישית של הארי בספר [[הארי פוטר והנסיך חצוי-הדם|הארי פוטר והנסיך חצוי הדם]]** לקראת סופו של הספר, פליטוויק נשלח על ידי פרופסור מקגונגל לבקש מפרופסור סנייפ לבוא לעזרת מסדר עוף החול נגד אוכלי המוות החודרים. הוא מתמוטט לאחר שביקש את עזרתו של סנייפ בקרב.

**במהלך השנה השביעית של הארי בספר [[הארי פוטר ואוצרות המוות]]**, לפני הקרב על הוגוורטס, פליטוויק עוזר לגרש את סוורוס סנייפ מטירת הוגוורטס לצד הפרופסורים מקגונגל וספראוט, ולהניח קסמי הגנה סביב הטירה כדי להפריע לוולדמורט ואוכלי המוות המתקרבים שלו, ומאוחר יותר נלחם בפולשים בקרב, נלחם מול יאקסלי ומאוחר יותר ניצח את אנטונין דולוחוב.

## קישורים חיצוניים

* http://www.jkrowling.com/textonly/en/faq_view.cfm?id=95
* https://www.pottermore.com/features/behind-the-scenes-professor-flitwick

קטגוריה:דמויות מהארי פוטר
קטגוריה:קוסמים בדיוניים
קטגוריה:מורים בדיוניים
קטגוריה:מסדר עוף החול
הרשות לאיכות הסביבה (הרשות הפלסטינית)

**הרשות לאיכות הסביבה** (בערבית: **سلطة جودة البيئة**) היא הגוף המוסמך המרכזי לכל נושאי הסביבה בשטחים הפלסטיניים. זהו הגוף שבמסגרתו נוצרות ומיושמות כל התקנות הסביבתיות, הפרויקטים והאסטרטגיות. המטרה העיקרית של הרשות היא שימור ושימוש בר-קיימא של הסביבה הטבעית.

הרשות שואפת לשמור ולהגן על הסביבה באמצעות תוכניות להגנה על בריאות האדם, לרסן ולהפחית את דלדול משאבי הטבע, להילחם במדבור, למנוע החמרה של זיהום אוויר ומים, לקדם מודעות סביבתית ולהבטיח השגת פיתוח עירוני בר קיימא.

## היסטוריה
ב-10 בדצמבר 1996 הקים נשיא הרשות הפלסטינית, יאסר ערפאת, את הרשות שהייתה הארגון הראשון במדינה האחראי על הגנת הסביבה הטבעית והפחתת ההשפעות על בריאות האדם. הרשות נוצרה במקביל להסכמי אוסלו ב', שבמסגרתם הוסכם על הקמת מספר משרדים ורשויות שמטרתן תכנון, ניהול ויישום של משימות מועילות לסביבה בתוך הרשות הפלסטינית. עד סוף 1997, מוזגו לרשות גם אגף התכנון הסביבתי וחלק ממשרד התכנון. באוגוסט 1998 מינה הנשיא ערפאת שר לאיכות הסביבה.

## ראו גם

* אגודת חיות הבר של פלסטין
* המשרד להגנת הסביבה

## קישורים חיצוניים
* 

## הערות שוליים

קטגוריה:המזרח התיכון: ארגונים להגנת הסביבה
יחסי לוקסמבורג–פולין

**יחסי לוקסמבורג–פולין** הם היחסים הדיפלומטיים בין לוקסמבורג לפולין.

## היסטוריה
הדוכסות הגדולה של לוקסמבורג כוננה יחסים דיפלומטיים עם הרפובליקה הפולנית השנייה ב-18 באפריל 1921. שתי המדינות נכבשו על ידי גרמניה הנאצית במהלך מלחמת העולם השנייה. לאחר המלחמה הייתה פולין חלק מברית ורשה לצד ברית המועצות, בעוד לוקסמבורג הייתה חלק מנאט"ו. לאחר סיום המלחמה הקרה הצטרפה פולין ל, וכיום שתי המדינות הן חלק מהאיחוד האירופי ונאט"ו. בשנת 2021 חגגו שתי המדינות 100 שנים לכינון היחסים הדיפלומטיים בין המדינות.

## נציגויות דיפלומטיות
* לוקסמבורג מחזיקה בפולין שגרירות בוורשה.
* פולין מחזיקה בלוקסמבורג שגרירות לוקסמבורג סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'יגהבייט טכנולוגיות

**ג'יגהבייט טכנולוגיות** (באנגלית: **Gigabyte Technology**, נכתב לרוב כ-**GIGABYTE**; בסינית: **技嘉科技**) היא חברה טייוואנית העוסקת בייצור והפצה של רכיבי חומרת מחשבים.

עיקר מוצרי החברה הם לוחות אם. ברבעון הראשון של 2015 ייצרה החברה מעל ל-4.8 מיליון לוחות אם, ובכך עקפה את חברת ASUS והפכה לספקית לוחות האם הגדולה ביותר בעולם. כמו כן, עוסקת החברה בייצור והפצה של מחשבים ניידים וכן בייצור ברישיון של כרטיסי מסך מבית אנבידיה ו-AMD.

החברה נסחרת בבורסה לניירות ערך של טאייוואן .

## היסטוריה
החברה נוסדה ב-1986 על ידי פיי-צ'נג יה.

ביוני 2006 השיקה ג'יגהבייט את לוחות האם הראשונים שמותגו תחת הסיסמה השיווקית "Ultra Durable" - לוחות האם הראשונים שיוצרו תוך שימוש בקבלים עשויים פולימר-אלומיניום, שעמידותם רבה יותר משל קבלים אלקטרוליטיים שמועדים יותר להתנפח ולהתפוצץ כעבור זמן. באוגוסט אותה השנה הכריזו ASUS וג'יגהבייט על שותפות עסקית במטרה לבלום רכישה אפשרית של ג'יגהבייט על ידי החברה המתחרה Foxconn, וכן על מנת לחזק את התחרות כנגד יצרניות אחרות כמו MSI.

ב-2007 פיתחה ג'יגהבייט את ספק הכוח הראשון הניתן לשליטה בעזרת תוכנה ייעודית.

ב-2010 הציגה ג'יגהבייט טכניקה המאפשרת הטענת מכשירי אייפון ואייפד בעזרת מחשב. ב-2011 הציגה החברה את לוח האם הראשון בעולם שהכיל את ערכת השבבים Z68 של אינטל.

## מוצרים
ג'יגהבייט עוסקת בייצור והפצה של לוחות אם תואמי אינטל ותואמי AMD עבור מחשבים אישיים, וכן עוסקת בייצור ברישיון של גרסאות מותאמות אישית לכרטיסי מסך תוצרת אנבידיה ו-AMD. גרסאות אלו כוללות לרוב גופי קירור מותאמים אישית, לרבות קירור מים, ולעיתים גם מבוצעת המהרה קלה למעבדים ולזכרונות של כרטיסי המסך. המוצרים של ג'יגהבייט משווקים, בין היתר, גם במחשבי מותג יוקרתיים כגון סדרת Alienware של דל.

כמו כן, עוסקת החברה גם בייצור של מחשבים נייחים מורכבים מראש, מחשבים ניידים, טלפונים חכמים, טאבלטים, לוחות אם ומסדים לשרתים, ציוד רשת, כוננים אופטיים, ספקי כוח, מארזים, פתרונות קירור וציוד היקפי (עכברים, מקלדות, מסכי מחשב ועוד).

חלק מהמוצרים מיוצרים ומשווקים תחת המותג **AORUS**, בבעלות החברה הסינגפורית Aorus Pte. Ltd., חברת-בת של ג'יגהבייט. מוצרי AORUS מיוצרים ומשווקים במיוחד עבור שוק הגיימרים.


Motherboard Baby AT.jpg|לוח אם מדגם GA-486TA תואם למעבדי אינטל 80486
Gigabyte GA-965P-DS3.jpg|לוח אם מדגם GA-965P-DS3 תואם למעבדי אינטל בתושבת 775
Gigabyte GTX 970 Windforce.jpg|כרטיס מסך GeForce GTX 970 תוצרת ג'יגהבייט
GeForce RTX 2080 Super Gigabyte Variant Front.jpg|כרטיס מסך GeForce RTX 2080 Super 
Неттоп в сети.jpg|מחשב מיני תוצרת החברה
Gigabyte AORUS AD27QD 20190601.jpg|מסך מהמותג AORUS במהלך תערוכה 


## קישורים חיצוניים

* 

## הערות שוליים

קטגוריה:יצרני חומרה טאיוואנים
קטגוריה:חברות אלקטרוניקה טאיוואניות
קטגוריה:יצרני טלפונים חכמים
קטגוריה:תאגידים רב-לאומיים
קשה בלעדיך

**קשה בלעדיך** הוא שיר שכתבה, הלחינה וביצעה הזמרת והיוצרת הישראלית שרון ליפשיץ. הוא יצא כסינגל מאלבום הבכורה שלה, "קולנוע", שיצא לאור ב־1985.

אפרת גוש הקליטה גרסת כיסוי לשיר במסגרת הפרויקט "אז. עכשיו." של המפיק חיים שמש, שבו חודשו שלושה אלבומים ישראליים, בהם "קולנוע" של ליפשיץ. תמיר גורדין ושלי לוי (בתה של ליפשיץ) הפיקו את החידוש לאלבום. נינט טייב ביצעה גרסת כיסוי לשיר בעונה השנייה של הסדרה "השיר שלנו". ליאנה עיון ביצעה גרסת כיסוי לשיר בפרק 15 של הסדרה "PPS". גאלה קוגן ביצעה גרסת כיסוי לשיר בסדרה "דני הוליווד". רז שמואלי שרה את השיר באודישן שלה בעונה הראשונה של התוכנית "The Voice ישראל".

## ביקורת
יוסי חרסונסקי תיאר את לחן השיר כ"קסום". הוא המשיך: .

נעם גיל כתב ב־ynet על השיר ועל האלבום "קולנוע", שיצא לאור כשהיה ילד: 

## הצלחה
השיר הוצג ב"פינה לשיפוטכם" של מצעד רשת ג' ב־18 ביוני 1985 וצעד שבעה שבועות, עד 20 באוגוסט 1985, אז יצא מהמצעד. בשיאו הגיע למקום ה־14 ב־23 ביולי 1985.

## מיקומי שיא
### מצעדים שבועיים

## קישורים חיצוניים

* "קשה בלעדיך" – אודיו, באתר יוטיוב מיוזיק

## הערות שוליים

קטגוריה:שירים בעברית
קטגוריה:שירים על פרידה
Goldfinger

**Goldfinger** (גולדפינגר) הוא שיר ששרה שירלי באסי אשר שימש כשיר הנושא של הסרט גולדפינגר - השלישי בסדרת סרטי ג'יימס בונד. השיר זכה להצלחה רבה והגיע למקומות גבוהים במצעדי ההשמעות ברחבי העולם, ונחשב לאחד השירים המצליחים ביותר של באסי.

השיר הגיע למקום ה-53 ברשימת "מאה שנים... מאה שירים" אשר סיכמה את מאה השירים הטובים ביותר בתולדות הקולנוע.

## כתיבה
ג'ון בארי הלחין את המנגינה לשיר עבור הסרט, ולסלי בריקוס ואנתוני ניולי נתבקשו לכתוב עליה מילים. הם לא קיבלו את התסריט, אולם המפיקים סיפרו להם על הסצנה בה ג'יל מאסטרסון (בגילומה של שירלי איטון) נרצחת באמצעות צביעת כל גופה בזהב. בהשראת סצנה זו, הם כתבו את השיר העוסק בדמותו של הנבל אאוריק גולדפינגר.

ניולי הקליט את השיר ב-14 במאי 1964, אולם החליט לא לשיר אותו בעצמו בסרט משום שסבר שהוא מוזר מדי. בארי עצמו המליץ ללהק את שירלי באסי כדי לשיר את השיר. הוא שימש כמנצח בסיבוב הופעות של באסי בדצמבר 1963 ואף היה ביניהם קשר רומנטי קצר. באסי הקליטה את השיר ב-20 באוגוסט באולפני CTS בלונדון.

השיר שימש כשיר הפתיחה של הסרט. זו הייתה הפעם הראשונה בתולדות סרטי ג'יימס בונד שבה היה לסרט שיר פתיחה. לסרט הקודם בסדרה, מרוסיה באהבה.

## מיקומי שיא

## קישורים חיצוניים
* 

קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים על דמויות גבריות בדיוניות
קטגוריה:סינגלים בהוצאת קולומביה גרפופון קומפני
קטגוריה:סינגלים בהוצאת קפיטול רקורדס
לעיתים

**לעיתים** הוא שיר שכתב והלחין ג'וני שועלי וביצעה להקת "רעש". השיר יצא כסינגל מאלבום הבכורה של הלהקה, "רעש רק רעש. ק.", שיצא לאור ב־1994.

השיר היה מלהיטי שנות ה־90, והלהיט הגדול ביותר של הלהקה. הוא זכה להשמעות רדיו מרובות, ובאופן מיוחד בגלגלצ, שבה נכלל (כמו גם "עכשיו" של שועלי) ברשימת 20 השירים המושמעים בתחנה בכל הזמנים, רשימה שהתפרסמה במלואת חצי יובל לתחנה.

ב־1998 ביצע שלמה ארצי גרסת כיסוי לשיר במסגרת הפרויקט "עבודה עברית". גרסתו הגיעה למקום ה־32 במצעד הפזמונים השנתי של רשת ג'. שנתיים אחר כך כלל ארצי את השיר באלבומו "אהבתיהם".

## רקע
"לעיתים", הלהיט הגדול ביותר של הלהקה, היה קרוב להיגנז. הלהקה קיימה הצבעה דמוקרטית, והרוב החליט לא לכלול את השיר באלבום הבכורה. בסופו של דבר דני רכט מחברת התקליטים התנגד להחלטה והתנה את פרסום האלבום בכך שהשיר יהיה חלק ממנו. הלהקה נאלצה להסכים.

אף על פי שהרדיו השמיע פעמים רבות את השיר ושירים נוספים מהאלבום, האלבום לא הצליח מבחינה מסחרית. שועלי אמר על כך: .

## ביקורת
באתר סרוגים וברדיו סול תיארו את השיר במילים "להיט נצחי". חיים לרוז כתב ב־ynet ש"לעיתים" . עינת ברזילי מ"מקור ראשון" כתבה ששיריו של שועלי "עכשיו" ו"לעיתים" .

## משתתפים
* ג'וני שועלי – זמרה, קולות רקע, בס, גיטרה אקוסטית, סינתיסייזר
* עודד פרח – תופים, כלי הקשה, קולות רקע
* רע מוכיח – גיטרה חשמלית, סינתיסייזר, כלי הקשה, קולות רקע
* אמיר קרטס – גיטרה, פסנתר, סינתיסייזר

## גרסת הכיסוי של שלמה ארצי, 1998

ב־1998 ביצע שלמה ארצי גרסת כיסוי לשיר במסגרת הפרויקט "עבודה עברית". שנתיים אחר כך כלל ארצי את השיר באלבומו "אהבתיהם".

### הצלחה
השיר הוצג ב"פינה לשיפוטכם" של מצעד רשת ג' ב־15 בפברואר 1998, צעד 9 שבועות, עד 26 באפריל 1998, אז יצא מהמצעד. בשיאו הגיע למקום הרביעי, ב־8 במרץ 1998. במצעד השנתי של התחנה (תשנ"ח) הוא דורג במקום ה־32.

### משתתפים
* שלמה ארצי – זמרה
* אבי סינגולדה – גיטרות
* בן ארצי – בס, פסנתר, סינתיסייזר
* מאיר ישראל – תכנות תופים ותופים

### הפקה
* ליהי רולניק – מפיקה
* שלמה ארצי – מפיק מוזיקלי
* ראובן שפירא – טכנאי הקלטה ומיקס
* ארז רוסו – עוזר טכנאי
* אורון אפלבוים – עוזר טכנאי
* גיל תורן – עריכה דיגיטלית
* הוקלט, בושל ונערך דיגיטלית באולפני די.בי – 1997

### מיקומי שיא

## קישורים חיצוניים

* "לעיתים" – אודיו, באתר יוטיוב
* "לעיתים" בביצוע שלמה ארצי, באתר יוטיוב

## ביאורים

## הערות שוליים

קטגוריה:שירי 1994
קטגוריה:סינגלים מ-1994
קטגוריה:סינגלים מ-1998
קטגוריה:שירי שלמה ארצי
קטגוריה:שירים בעברית
קטגוריה:שירי רוק
ליקו וילינגהאם

**ליקו וילינגהאם** (באנגלית: **Le'coe Willingham**; נולדה ב-10 בפברואר 1981) היא כדורסלנית עבר אמריקאית ומאמנת כדורסל בהווה. וילינגהאם, המתנשאת לגובה 1.83 מטרים, זכתה בשתי אליפויות ליגת ה-WNBA (בקבוצות פיניקס מרקורי וסיאטל סטורם) ובגביע יורוקאפ נשים אחד במדי אליצור רמלה.

מאז שנת 2014 שימשה וילינגהאם כעוזרת מאמן בקבוצות שונות בארצות הברית. בין היתר באוניברסיטת טנסי, אינדיאנה פיבר ודאלאס וינגס.

בעונת  אימנה את קבוצת מכבי בנות אשדוד מליגת העל הישראלית, הקבוצה תחת הדרכתה זכתה בגביע המדינה ושיחקה תחתה כוכבת ליגת ה-WNBA ליז קמבייג' , והוליכה אותה עד לגמר הפלייאוף, שם נוצחה 2–3 בידי אליצור רמלה.

## קישורים חיצוניים

*
*

## הערות שוליים

קטגוריה:אמריקאים ילידי ג'ורג'יה
קטגוריה:אוגוסטה: אישים
קטגוריה:כדורסלניות אמריקאיות
קטגוריה:שחקניות WNBA
קטגוריה:כדורסלני אוניברסיטת אובורן
קטגוריה:כדורסלניות בני יהודה
קטגוריה:כדורסלניות הפועל חיפה
קטגוריה:כדורסלניות אליצור רמלה
קטגוריה:ג'ורג'יה: כדורסלנים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
קטה שחורת-פנים

**קטה שחורת-פנים** (שם מדעי: *Pterocles decoratus*) היא מין של עוף ממשפחת הקטיים החי באפריקה שמדרום לסהרה במדינות: אתיופיה, קניה, סומליה, טנזניה ואוגנדה.

## תיאור
הקטה היא עוף קטן בגובה של 23–28 ס"מ ומשקל של 140 עד 210 גרם. היא בעלת נוצות מסורטטות בעלות כתמי-עין כהים מוקפים בפסים לבנים והראש בהיר וצהוב בהיר עם מקור אפור כהה. הזכרים בעלי פסים שחורים-לבנים בולטים לאורך לחייהם, סנטרם השחור, הגבות והחזה והם בעלי מקור אדום. הקטות מעופפות חלשות ויעדיפו לנוע בהליכה.

הקטות שוכנות לאורך אפריקה שמדרום לסהרה בשטחים פתוחים כמו ערבות, סוואנה ובמדבריות. הם ניזונות מזרעים ומאבקה וכשהם מוצאים בור מים הם שותות לרוויה ואז הזכרים ממלאים את נוצות חזיהם במים כדי שיאוחסן שם לאפרוחים. הקטות השותות מושכות לעיתים עופות דורסים ושאר טורפים המחפשים פרטים המשתרכים מאחור.

לקטות עונת רבייה התלויה בירידת הגשמים, אך היא משתנה לעיתים קרובות ויכולה להתקיים גם בסיום העונה היבשה.

## תת-מינים
לקטה 3 תת-מינים:
* Pterocles decoratus decoratus
* Pterocles decoratus ellenbecki
* Pterocles decoratus loveridgei

## קישורים חיצוניים

## הערות שוליים

קטגוריה:טקסונים שתוארו בידי ז'אן-לואי קבאניס
קטגוריה:בעלי חיים שתוארו ב-1868
קטגוריה:קטיים
קטגוריה:קניה: עופות
ישראל בסקין

**ישראל סולומונוביץ' בסקין** (ברוסית: **Израиль Соломонович Бескин**; 25 בנובמבר 1895 – 15 בינואר 1964) היה גנרל יהודי-סובייטי בחיל התותחנים של הצבא האדום.

## ביוגרפיה
ישראל בסקין נולד בעיר ויטבסק שהייתה אז בתחום המושב של האימפריה הרוסית (כיום נמצאת העיר בתחומי מדינת בלארוס) למשפחה יהודית קשת יום. למד בתלמוד תורה. מגיל צעיר נאלץ לעבוד כדי לעזור בפרנסת המשפחה. בשנת 1914 הצליח לעבור מבחנים אקסטרניים ולקבל תעודת בגרות. התקבל ללימודים באוניברסיטת חרקוב, אך נאלץ לקטוע את לימודיו בגלל בעיות כלכליות. בשנת 1915 גויס לשירות חובה בצבא הרוסי. נטל חלק בקרבות מלחמת העולם הראשונה, שירת ביחידת תותחי שדה. על אומץ ליבו בקרבות עוטר בשני עיטורי צלב גאורגי הקדוש.
ב-1918 התנדב לצבא האדום. בשנת 1919 למד בבית ספר לקציני חיל תותחנים במוסקבה. לאחר סיום בית ספר נשלח לסיביר, שם לחם נגד צבאו של אלכסנדר קולצ'ק. בתום מלחמת האזרחים נשאר בצבא קבע ומילא תפקידי פיקוד שונים ביחידות הארטילריה. בשנים 1933–1935 למד באקדמיה צבאית במוסקבה. בשנים 1939–1940 השתתף במלחמת החורף כקצין תותחנים ראשי של דיביזיית פרשים. בתחילת 1941 הועלה לדרגת קולונל ומונה לקצין תותחנים ראשי של קורפוס ממוכן מס' 27, אשר הוצב באוזבקיסטן.

לאחר פלישת גרמניה הנאצית לברית המועצות במבצע ברברוסה במלחמת העולם השנייה הועבר הקורפוס, בו שירת בסקין מערבה. הוא השתתף בקרב סמולנסק ובקרבות להגנת מוסקבה. בתחילת 1942 מונה למפקד כוחות הארטילריה של הארמייה ה-65 איתה השתתף בכיתור הכוחות הגרמנים בסטלינגרד, קרב קורסק ובקרב דנייפר. בינואר 1943 הועלה יישראל בסקין לדרגת גנרל-מאיור. החל מתחילת 1943 ועד סוף המלחמה פיקד בסקין על כוחות הארטילריה של הארמייה ה-70, אשר השתתפה בשחרור בלארוס, מבצע ויסלה-אודר ובמתקפת פומרניה המזרחית.
על תפקידו בניהול כוחות הארטילריה במתקפת הצבא האדום בפומרניה המזרחית (שסייעה בכיתור ברלין) הוענק לישראל בסקין תואר גיבור ברית המועצות. בתום המלחמה הועלה לדרגת גנרל לייטננט.

לאחר המלחמה מילא תפקידי פיקוד ומטה שונים בצבא הסובייטי, היה קצין ארטילריה ראשי במחוז צבאי של אזור מזרח סיביר. בשנת 1953 פרש מהשירות הצבאי.
לאחר השחרור התגורר בעיר אירקוטסק. נפטר ב-14 בינואר 1964.

## עיטורים
ישראל בסקין עוטר בעיטורים הבאים: תואר גיבור ברית המועצות, 3 עיטורי לנין, 3 עיטורי הדגל האדום, עיטור סובורוב מדרגה ראשונה, עיטור קוטוזוב מדרגה ראשונה, עיטור סובורוב מדרגה שנייה. כמו כן עוטר בעיטור פולני "צלב גרונוולד".

## קישורים חיצוניים
* סיפורי חיילים יהודיים בצבאות הלוחמים בנאצים, באתר יד ושם
* ביוגרפיה ברוסית

קטגוריה:יהודים בכוחות המזוינים של ברית המועצות
קטגוריה:גנרלים יהודים סובייטים
קטגוריה:יהודים בלארוסים
קטגוריה:יהודים מעוטרי גיבור ברית המועצות
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי צלב גרונוולד
קטגוריה:מעוטרי צלב גיאורגי (האימפריה הרוסית)
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:יהודים בצבא האימפריה הרוסית במלחמת העולם הראשונה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1895
קטגוריה:סובייטים שנפטרו ב-1964
Writing's on the Wall (שיר של סם סמית')

"**Writing's on the Wall**" (בעברית: "**הכתובת על הקיר**") הוא סינגל מאת הזמר הבריטי סם סמית' אשר יצא לאור ב-25 בספטמבר 2015. השיר שימש כשיר הנושא של הסרט "ספקטר" ה-24 בסדרת סרטי ג'יימס בונד. חרף הביקורות המעורבות, השיר זכה להצלחה רבה ברחבי העולם. הוא זכה בפרס אוסקר לשיר המקורי הטוב ביותר והיה לראשון משירי ג'יימס בונד שהגיע לראש מצעד הסינגלים הבריטי.

## כתיבה
מפיקי הסרט "ספקטר" ביקשו מלהקת רדיוהד הבריטית לכתוב את שיר הנושא עבור הסרט. חברי הלהקה אכן כתבו שיר בשם "ספקטר" למטרה זו, אולם החלו לשיר אותו בהופעות שלהם. מפיקי הסרט רצו שהשיר יהיה מקורי וישוחרר רק בסמיכות לצאת הסרט לאקרנים. לפיכך, הם החליטו לוותר על השיר של רדיוהד.

המפיקים פנו אל סם סמית' בהתראה קצרה וביקשו ממנו לכתוב ולבצע שיר חדש. סמית' כתב את השיר יחד עם ג'ימי נייפס בתוך חצי שעה. הם הקליטו את השיר בסשן אחד, וב-8 בספטמבר יצא סמית' בהכרזה פומבית שהוא ישיר את שיר הנושא בסרט ג'יימס בונד החדש. הוא תיאר את השיר כ"אחד משיאי הקריירה שלי".

## קבלה
השיר שוחרר ב-25 בספטמבר 2015, יום לפני הקרנת הבכורה של הסרט בבריטניה. השיר נתקל בביקורות מעורבות, אולם זכה להצלחה עצומה במצעדי ההשמעות ברחבי אירופה, ואף היה לראשון משירי ג'יימס בונד שהגיע לראש מצעד הסינגלים הבריטי. מחוץ לאירופה הוא הצליח פחות, והגיע רק למקום ה-71 בבילבורד הוט 100.

הפופולריות של השיר גברה עם פרסום הסרט. בטקס פרסי גלובוס הזהב ה-73 השיר זכה בפרס גלובוס הזהב לשיר המקורי הטוב ביותר, ובטקס פרסי אוסקר ה-88 זכה השיר בפרס אוסקר לשיר המקורי הטוב ביותר. היה זה שיר ג'יימס בונד השני ברציפות שזכה בפרס, לאחר סקייפול של אדל.

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:שירי סם סמית'
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי סם סמית'
קטגוריה:בלדות משנות ה-2010
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:שירי פלטינה באוסטרליה
קטגוריה:סינגלים בהוצאת קפיטול רקורדס
יאקוב הרושה

**יאקוב הרושה** (בצ'כית: **Jakub Hrůša**; נולד ב-23 ביולי 1981) הוא מנצח צ'כי.

## ביוגרפיה
יאקוב הרושה נולד בברנו והוא בנו של האדריכל פטר הרושה. הוא למד נגינה בפסנתר ובטרומבון, ופיתח עניין בניצוח, במהלך שנותיו בגימנאציום בברנו. מאוחר יותר למד ניצוח באקדמיה לאמנויות הבמה של פראג, שם כללו מוריו את ייז'י בלוהלאווק, רדומיל אלישקה וליאוש סווארובסקי. בשנת 2000 השתתף בתחרות הניצוח של פסטיבל המוזיקה הבינלאומי של פראג. בשנת 2003, זכה בפרס בתחרות הבינלאומית של מנצחים צעירים בזאגרב, קרואטיה. הוא חקר עבור עבודת הגמר את יצירתם של מלחינים צ'כים עכשוויים.

### קריירת ניצוח
משנת 2002 עד 2005, הרושה היה מנצח שותף של התזמורת הפילהרמונית הצ'כית. מ-2005 עד 2006, הוא היה מנצח שותף בתזמורת הפילהרמונית של רדיו צרפת. באפריל 2006, הוא חתם על חוזה הקלטות של שישה תקליטורים עם סופרפון, כאשר שלושת התקליטורים הראשונים היו עם התזמורת הפילהרמונית של פראג.

משנת 2005 עד 2008, הרושה היה מנצח אורח ראשי של התזמורת הפילהרמונית של פראג. הוא היה המנצח הראשי של התזמורת מ-2008 עד 2015. מ-2005 עד 2006 היה המנצח הראשי של התזמורת הפילהרמונית ע"ש בוהוסלב מרטינו בזלין. הוא הפך למנצח אורח ראשי של התזמורת הפילהרמונית הצ'כית החל מעונת 2015–2016.

בפברואר 2009, הרושה מונה למנהל המוזיקלי של פסטיבל גליינדבורן, החל מינואר 2010. בספטמבר 2011, הוא מונה למנהל המוזיקלי הבא של האופרה המלכותית הדנית ושל התזמורת הדנית המלכותית, החל מספטמבר 2013. עם זאת, בינואר 2012, בעקבות התפטרותו של קית' וורנר מהניהול האמנותי של האופרה המלכותית הדנית בעקבות קיצוץ תקציבי, הודיע הרושה כי לא ייקח את תפקיד המנהל המוזיקלי של האופרה המלכותית הדנית, מתוך הזדהות עם פעולתו של וורנר. בספטמבר 2015, לאחר 5 הופעות כמנצח אורח, מונה יאקוב הרושה למנצח הראשי הבא של התזמורת הסימפונית של במברג, החל מעונת 2016–2017, עם חוזה ראשוני של 4 עונות. במרץ 2017, תזמורת במברג הודיעה על מינויו של הרושה לאחד משני המנצחים האורחים הראשיים החדשים שלה, החל בעונת 2017–2018.

ביוני 2018, התזמורת הסימפונית של במברג הודיעה על הארכת חוזהו של יאקוב הרושה כמנצח הראשי שלה עד לעונת 2025–2026. ביולי 2021, הודיעה תזמורת האקדמיה הלאומית למוזיקה סנטה צ'צ'יליה על מינויו של הרושה למנצח האורח הראשי הבא שלה, החל מעונת 2021–2022, עם חוזה ראשוני של 3 עונות.

יאקוב הרושה ניצח לראשונה בבית האופרה המלכותית, קובנט גארדן בפברואר 2018, בהפקה של כרמן. הוא חזר לקובנט גארדן באפריל 2022 כדי לנצח על הפקה של האופרה לוהנגרין. באוקטובר 2022, הקובנט גארדן הודיע על מינויו של הרושה למנהל המוזיקלי הבא שלו, החל מספטמבר 2025. הוא לקח את התואר של מנהל מוזיקלי ייעודי בתוקף מיידי.

### חיים אישיים
ליאקוב הרושה ולאשתו קלרה יש שני ילדים. המשפחה מתגוררת בלונדון.

## קישורים חיצוניים

* 

קטגוריה:מנצחים צ'כים
קטגוריה:צ'כים שנולדו ב-1981
נווה בואודן

**נווה בואודן** או **נווה בודן** או **מקפא בודאודן** או **מקפא בודן** (באנגלית: **Bowden Névé**) הוא מקפא קרחוני, באזור חוף שקלטון של שטח חסות רוס, שבאנטארקטיקה.

רוחבו של הנווה 37 קילומטרים.

הנווה מומוקם בגובה של 1,800 מטרים מעל פני הים.

הנווה ממוקם דרומית להר מילר, בין רכס המלכה אליזבת לבין רכס המלכה אלכסנדרה.

## היסטוריה
### גילוי הנווה

הנווה התגלה בשנת 1958, על ידי המשלחת הניו זילנדית הדרומית ( the New Zealand Southern Party), של המשלחת הטראנס-אנטארקטית של חבר העמים הבריטי (Commonwealth Trans-Antarctic Expedition ; בראשי תיבות: CTAE), אשר חקרה את אנטארקטיקה בין השנים 1955–1958 בחסות חבר העמים הבריטי, במטרה להגיע לקוטב הדרומי.

### מקור השם

נווה בואודן נקרא על שם צ'ארלס בואודן, שהיה יושב ראש ועדת ים רוס, שארגנה את המשלחת של ניו זילנד למשלחת הטראנס-אנטארקטית של חבר העמים הבריטי.

## לקריאה נוספת

•
Lyons, W.B., D.H. Elliot and L.R. Everett. 2007, **[https://kb.osu.edu/handle/1811/54938 transantarctic Mountains TRANsition Zone (TAM TRANZ Project): Multidisciplinary Research in the Central and Southern Transantarctic Mountains]**, Byrd Polar Research Center Miscellaneous Series M-430, Byrd Polar Research Center, The Ohio State University, Columbus 

• Bernard M. Gunn & Richard I. Walcott (1962), **[https://doi.org/10.1080/00288306.1962.10420097 The geology of the Mt Markhamregion, Ross dependency, Antarctica]**, New Zealand Journal of Geology and Geophysics, 5:3, 407-426, DOI: 10.1080/00288306.1962.10420097 

## קישורים חיצוניים
* נווה בואודן באתר הסקר הגאולוגי של ארצות הברית
* נווה בואודן באתר הגאזט האנטארקטי של ממשלת אוסטרליה
* תצלום לוויין של אזור נווה בואודן
* מפת אזור נווה בואודן
* 
* 

## הערות שוליים

בואודן
בואודן